IL-BUŻBIEŻA Lulju, ix-xemx taħraq, tisreġ Ħin, għat-tokk ta' nofs inhar. 'L hawn u 'l hinn bi dbiel mifruxa Siġar jogħn'su kbar u żgħar. L-għalqa għerja, niexfa qoxqox Int biss tħaddar, kollok fruha, Qamħ u xgħir ilkoll maħsuda Ġor-razzett qegħdin miġmugħa. 'Ma x'inħu li qed iżommok Hekk lelliexa, hekk ferrieħa7 Kollox mejjet, kollox rieqed inti waħdek tarmi l-fwieħa. - U għax tgħid ilmaħt x'jiġbidni Qalb ix-xuxa tiegħek mielsa U ersaqt ftit, ftit lejn djulek Mit-tgħabbir tal-bniedem ħielsa. F'nofs il-friegħi, f'dawl tixxaħxaħ Kien hemm bejta ta' għasfura, Għajta waħda mbeżżgħa, mnaffra Tat, u telqet minn ġol-ħdura. Sitt bajdiet għaddejt fil-bejta, Bojod, t'għamla żengulija, B'tikek suwed, sfieq imnaqqxa Jiddu, b'lehma bellusija. Meddejt idi w tellajt bajda Waħda biss, bla ħarbatthomiha Għax ma ridtx inkidd l-għasfura Kif kont sibthom ħa'lejthomlha. Ma mxejtx wisq 'l hinn mill-bużbieża Li l-għasfura b'għanja mferrħa Ma reġgħetx fil-bejta daħlet U għattiet lil darha mberrħa.